Минзәлә Шөгаепова

Шөгаепова Минзәлә Нурмөхәмәт кызы (14 гыйнвар 1961 ел) — комсомол, партия органнары, дәүләт хезмәте һәм матбугат ветераны, шагыйрь. 2018 елдан Башкортстан Язучылар берлеге әгъзасы.

 Биографиясе 
Минзәлә Нурмөхәмәт кызы Шөгаепова 1961 елның 14 гыйнварында Башкорт АССРның Учалы районы Ураз авылында колхозчы гаиләсендә туган.

1976 елда Ураз урта мәктәбендә сигезенче сыйныфны  тәмамлаганнан соң,Белорет педагогия училищесына укырга керә

1980-1982 елларда Учалы районы Базаргул мәктәбендә укытучы.

1982-1985 елларда Учалы районы «Урал» колхозының комсомол оешмасы секретаре.

1985-1988 елларда ВЛКСМның Учалы шәһәр комитетының 2-нче секретаре.

1988-1991 елларда «Урал» колхозының партком секретаре.

1991-1995 елларда Урал авыл Советы рәисе.

1995-1996 елларда Учалыда нәшер ителгән «Өлкәр» журналының баш мөхәррире.

1996-2000 елларда Учалы шәһәр һәм район хакимиятенең мәдәният бүлеге мөдире.

2000-2001 елларда «Җаек» газетасының баш мөхәррире.

2001-2005 елларда Учалы шәһәр һәм район хакимияте башлыгының социаль мәсьәләләр буенча урынбасары.

2005-2013 елларда Учалы тау-баектыру комбинатында матбугат һәм җәмәгатьчелек белән элемтә буенча белгечШагаюпова Минзаля Нурмухаметовна — биография

 Иҗаты 
Минзәлә Шөгаепованың тәүге мәкаләләре һәм шигырьләре мәктәптә укыган чагында, студент елларында ук район һәм республиканың көндәлек матбугат басмаларында басыла башлый. 1987 елда «Яшь көчләр» альманахында күмәк авторлар белән бергә шигырьләре  дөнья күрә. Аннары 5 китабы чыга:

 «Көртмәле» (Учалы, 2007)
 «Бала — чакның нурлы әләме» — (Учалы, 2008)
 «Чыршы тургае» (Учалы, 2009)
 «Аркаим» — (Учалы 2011)
 « Байрамгул» (тарихи очерклар, Ф.Яхин белән бергә) — (Учалы 2012)

Минзәлә Шөгаепова шигырьләренә җырлар да иҗат ителгән.

 Матбугатта дөнья күргән әсәрләре 

 «...ҮЗ КӨЕНДӘ МИНЕМ «КАРАБАЙ». Шигырьләр. «Башкортстан кызы» журналы сайты, 2 июль 2020 ел 
 МИНЗӘЛӘ ШӨГАЕПОВА ИҖАТЫ. «Башкортстан укытучысы» журналы сайты, 26 июль 2019 ел 

 Мактаулы исемнәре һәм башка бүләкләре 

 Рәмзилә Хисаметдинова исемендәге премия лауреаты (2019)

 Искәрмәләр 

 Сылтамалар 

 Э. Баймөхәмәтова. Яңа җырлар тусын. — «Башкортстан кызы», 1988, октябрь, 2-3 битләр.
Төркем:Башкорт язучылары
Төркем:Учалы районында туганнар
Төркем:Википедия:Замандашлар биографиясе
Төркем:1961 елда туганнар
Төркем:14 гыйнвар көнне туганнар